Document ID: 32006R1062

KOMISIJOS REGLAMENTAS (EB) Nr. 1062/2006
2006 m. liepos 12 d.
nustatantis bendrą paskirstymo koeficientą, taikytiną pagal kviečių tarifinę kvotą, numatytą Reglamentu (EB) Nr. 958/2003
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 2003 m. rugsėjo 29 d. Tarybos reglamentą (EB) Nr. 1784/2003 dėl bendro grūdų rinkos organizavimo (1),
atsižvelgdama į 2003 m. birželio 3 d. Komisijos reglamentą (EB) Nr. 958/2003, nustatantį išsamias Tarybos sprendimo 2003/286/EB taikymo taisykles, susijusias su Bendrijos tarifinių kvotų forma įvedamomis lengvatomis tam tikriems grūdų produktams, kurių kilmės šalis yra Bulgarijos Respublika, ir iš dalies keičiantį Reglamentą (EB) Nr. 2809/2000 (2), ypač į jo 2 straipsnio 3 dalį,
kadangi:
(1)
Reglamentu (EB) Nr. 958/2003 buvo atidaryta 384 000 tonų kviečių tarifinė kvota (eilės Nr. 09.4676) 2006-2007 prekybos metams.
(2)
Kiekiai, prašyti pirmadienį, 2006 m. liepos 10 d., remiantis Reglamento (EB) Nr. 958/2003 2 straipsnio 1 dalimi, viršija turimus kiekius. Todėl reikėtų nustatyti, kokiu mastu galima išduoti licencijas, prašomiems kiekiams taikant bendrą paskirstymo koeficientą,
PRIĖMĖ ŠĮ REGLAMENTĄ:
1 straipsnis
Kiekvienas pateiktas ir Komisijai pirmadienį, 2006 m. liepos 10 d., perduotas importo licencijos prašymas „Bulgarijos Respublikos“ kviečių kvotai, remiantis Reglamento (EB) Nr. 958/2003 2 straipsnio 1 ir 2 dalimis, yra tenkintinas iki 12,610837 % prašomo kiekio.
2 straipsnis
Šis reglamentas įsigalioja 2006 m. liepos 13 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2006 m. liepos 12 d.

Labels: 3
17
18